**LAZDIJŲ RAJONO SAVIVALDYBĖS TARYBA**

**SPRENDIMAS**

**dėl ASMENŲ, GALINČIŲ GAUTI LAIKINO ATOKVĖPIO PaslaugAS VIEŠOJOJE ĮSTAIGOJE LAZDIJŲ SOCIALINIŲ PASLAUGŲ CENTRAS, VIETŲ SKAIČIAUS NUSTATYMO**

2020 m. spalio 27 d. Nr. 34-549

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,  Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gegužės 25 d. įsakymu Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“, 41 punktu Lazdijų rajono savivaldybės taryba n u s p r e n d ž i a,

Nustatyti asmenų, galinčių gauti laikino atokvėpio paslaugas viešojoje įstaigoje Lazdijų socialinių paslaugų centre, vietų skaičių – 1 (viena).

Savivaldybės merė                                                                                        Ausma Miškinienė

Indrė Sušinskienė, tel. 8 611 36 208

**SPRENDIMO „Dėl ASMENŲ, GALINČIŲ GAUTI LAIKINO ATOKVĖPIO PaslaugAS VIEŠOJOJE ĮSTAIGOJE LAZDIJŲ SOCIALINIŲ PASLAUGŲ CENTRAS, VIETŲ SKAIČIAUS NUSTATYMO“ PROJEKTO AIŠKINAMASIS RAŠTAS**

2020 m. spalio 18 d.

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo, patvirtinto Lietuvos Respublikos socialinės apsaugos ir darbo ministro 2020 m. gegužės 25 d. įsakymu Nr. A1-444 „Dėl Laikino atokvėpio paslaugos vaikams su negalia, suaugusiems asmenims su negalia ir senyvo amžiaus asmenims teikimo ir organizavimo tvarkos aprašo patvirtinimo“ (toliau – aprašas), 41 punktu.

Aprašo 41 punktas nurodo, kad asmenų, galinčių gauti paslaugas Įstaigoje, vietų skaičių nustato Įstaigos savininko teises įgyvendinanti institucija. Vadovaujantis aprašo nuostatomis, Sprendimo projekte nustatytas asmenų, galinčių gauti laikino atokvėpio paslaugą Lazdijų rajono savivaldybės socialinių paslaugų įstaigose, vietų skaičius.

Šiuo metu gauti laikino atokvėpio paslaugą iš savivaldybės pavaldume esančių įstaigų galima tik Lazdijų rajono savivaldybės socialinių paslaugų centre, kur kol kas pilnai pritaikyta tik 1 vieta. Tačiau planuojama, kad privačios globos įstaigos, taip pat nevyriausybinės organizacijos, bendruomenės, inicijuos tokių paslaugų teikimą ir atsiras daugiau tokių paslaugų teikėjų.

2018 m. viešoji įstaiga Lazdijų socialinių paslaugų centras buvo pasirašęs bendradarbiavimo sutartį su Lietuvos sutrikusio intelekto žmonių globos bendrija „Viltis“. Bendradarbiavimo metu Lazdijų mieste buvo teikiamos laikino atokvėpio paslaugos sutrikusio intelekto asmenims ir jų šeimų nariams. 2018-2020 m. laikino atokvėpio paslaugos pasiektas rodiklis – 15 paslaugų gavėjų.

Laikino atokvėpio paslauga, priklausomai nuo poreikio, gali būti organizuojama:

|  |  |  |  |
| --- | --- | --- | --- |
| Laikino atokvėpio paslaugos | Teikimo trukmė, periodiškumas | Bendra teikimo trukmė | Mokėjimas už laikino atokvėpio paslaugą |
| 1. pagalba į namus | nuo 1 iki 10 val. per savaitę, iki 2 kartų per savaitę. | iki 208 val. per metus. | Mokėjimo už Laikino atokvėpio paslaugą dydis nustatomas individualiai, atsižvelgiant į teikiamų paslaugų rūšį, organizuojant laikino atokvėpio paslaugą, ir į Tikslinės grupės asmens (šeimos) finansines galimybes mokėti už socialines paslaugas.  **Pvz.** Jeigu asmens gaunamos pajamos yra 280 Eur/mėn., tai už pagalbos į namus paslaugą asmens mokėjimas negali viršyti 5 proc. asmens gaunamų pajamų, t. y. 14,00 Eur, o už dienos socialinę globą asmens mokėjimas negali viršyti 15 proc. asmens gaunamų pajamų, t. y. 42,00 Eur.  Šiuo atveju jeigu laikino atokvėpio paslauga būtų teikiama (20 val. – pagalbos į namus paslaugų (1 val./6,58 Eur). Paslaugos kaina būtų 131,6 Eur/mėn.  Asmens mokėjimas būtų – 14,00 Eur. Iš Savivaldybės biudžeto būtų – 117,6 Eur). |
| 2. dienos socialinė globa | nuo 3 val. iki 8 val. per dieną, 5 dienų per sav., institucijoje. | iki 288 val. per metus. |
| nuo 2 iki 10 val. per parą asmens namuose, iki 2 kartų per savaitę. |
| 3. trumpalaikė socialinė globa | Nuo 12 iki 24 val. per parą.  Nepertraukiamo paslaugos teikimo trukmė – iki 14 parų per metus, Aprašo 11 punkte nurodytais atvejais – 90 parų. | iki 336 val. per metus. |

Planuojama, kad per metus šia paslauga pasinaudos 10 asmenų, savivaldybės biudžetui papildomai šiai paslaugai apmokėti planuojama iki 7000 eurų.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Projektą paruošė Lazdijų rajono savivaldybės administracijos Socialinės paramos ir sveikatos skyriaus vyr. specialistė Indrė Sušinskienė.

Socialinės paramos ir sveikatos

skyriaus vyr. specialistė Indrė Sušinskienė